
Bucureşti, 10.06.2014





                                             Nr.4c-3/196/2014
BIROUL PERMANENT
AL

CAMEREI DEPUTAŢILOR



Vă înaintăm, alăturat, Raportul asupra proiectului de Lege privind modificarea şi completarea Ordonanţei de urgenţă a Guvernului nr.6/2011 pentru stimularea înfiinţării şi dezvoltării microîntreprinderilor de către întreprinzătorii tineri, transmis cu adresa nr. P.L.x. 278 din 03 iunie 2014.



În raport de obiectul şi conţinutul său, proiectul de lege face parte din categoria legilor ordinare.



În conformitate cu prevederile art.75 din Constituţia României, republicată, şi ale art.92 alin.(9) pct.1 din Regulamentul Camerei Deputaţilor, republicat, cu modificările şi completările ulterioare, Camera Deputaţilor este Cameră decizională.

PREŞEDINTE,

Iulian Iancu

Parlamentul  României

Bucureşti, 10.06.2014






                                             Nr.4c-3/196/2014

R A P O R T
asupra proiectului de Lege privind modificarea şi completarea Ordonanţei de urgenţă a Guvernului nr.6/2011 pentru stimularea înfiinţării şi dezvoltării microîntreprinderilor de către întreprinzătorii tineri


În conformitate cu prevederile art.95 şi 115 din Regulamentul Camerei Deputaţilor, republicat, cu modificările şi completările ulterioare, Comisia pentru industrii şi servicii a fost sesizată, spre dezbatere şi avizare în fond, în procedură de urgenţă, cu proiectului de Lege privind modificarea şi completarea Ordonanţei de urgenţă a Guvernului nr.6/2011 pentru stimularea înfiinţării şi dezvoltării microîntreprinderilor de către întreprinzătorii tineri, transmis cu adresa nr.P.L.x. 278 din 03 iunie 2014 şi înregistrat la comisie cu nr.4c-3/196 din 03 iunie 2014.


Consiliul Legislativ, cu avizul nr.459/24.04.2014, avizează favorabil proiectul de lege cu observaţii şi propuneri, preluate de iniţiator.



Senatul, în  şedinţa din 02 iunie 2014, a adoptat proiectul de lege cu amendamente.


Comisia juridică, de disciplină şi imunităţi, cu avizul nr.PLx 278/04.06.2014, avizează favorabil proiectul de lege.


Proiectul de lege are ca obiect de reglementare modificarea Ordonanţei de urgenţă a Guvernului nr.6/2011 în sensul extinderii facilităţilor acordate întreprinzătorilor tineri pentru începerea unei afaceri, la toţi întreprinzătorii debutanţi în afaceri, cu înscrierea în bugetul alocat, în acest scop eliminându-se condiţia de vârstă de până la 35 de ani. Promovarea actului normativ vine ca urmare a rezultatelor pozitive înregistrate prin aplicarea prevederilor la întreprinzătorii tineri.

Prin actul de bază se stabilesc obligaţii şi se acordă facilităţi precum: acordarea de către Departamentul pentru Întreprinderi Mici şi Mijlocii, Mediul de Afaceri şi Turism a unei alocaţii financiare nerambursabile reprezentând cel mult 50% dar nu mai mult de 10.000 euro din valoarea totală a cheltuirilor eligibile aferente planului de afaceri, garanţii acordate de Fondul Naţional de Garantare pentru IMM – uri pentru cel mult 80% din valoarea creditului, în limita sumei de 80.000 euro, scutirea de la plata taxei pentru operaţiunile de înmatriculare la Oficiul Registrului Comerţului şi publicarea în Monitorul Oficial, consiliere, instruire şi sprijin din partea oficiului teritorial pentru IMM – uri.

Membrii Comisiei pentru industrii şi servicii au examinat proiectul de lege în şedinţa din 10 iunie 2014 şi au hotărât, în unanimitate, să propună Plenului Camerei Deputaţilor adoptarea proiectului de lege, cu amendamentele admise prevăzute în anexa care face parte integrantă din prezentul raport.


La lucrările comisiei au participat, în calitate de invitaţi, din partea Departamentului pentru Întreprinderi Mici şi Mijlocii, Mediul de Afaceri şi Turism: domnii Sorin Chelmu – secretar general şi Dumitru Vieru – consilier.



În raport de obiectul şi conţinutul său, proiectul de lege face parte din categoria legilor ordinare.



În conformitate cu prevederile art.75 din Constituţia României, republicată, şi ale art.92 alin.(9) pct.1 din Regulamentul Camerei Deputaţilor, republicat, cu modificările şi completările ulterioare, Camera Deputaţilor este Cameră decizională.

ANEXĂ

A M E N D A M E N T E     A D M I S E 

	Nr.

crt.
	Text OUG nr.6/2011 

cu modificările şi completările ulterioare
	Text adoptat de Senat
	Amendamente admise/Autor
	Motivaţia

	0
	1
	2
	3
	4

	1.
	
	Titlul Legii

LEGE 

privind modificarea şi completarea Ordonanţei de urgenţă a Guvernului nr.6/2011 pentru stimularea înfiinţării şi dezvoltării microîntreprinderilor de către întreprinzătorii tineri


	Nemodificat
	

	2.
	
	Art.I. – Ordonanţa de urgenţă a Guvernului nr.6/2011 pentru stimularea înfiinţării şi dezvoltării microîntreprinderilor de către întreprinzătorii tineri,  publicată în Monitorul Oficial al României, Partea I, nr.103 din 9 februarie 2011, aprobată cu modificări prin Legea nr.301/2011, cu completările ulterioare, se modifică şi se completează după cum urmează:


	Nemodificat
	


	0
	1
	2
	3
	4

	3. 
	Titlul ordonanţei

ORDONANŢĂ DE URGENŢĂ 
pentru stimularea înfiinţării şi dezvoltării microîntreprinderilor de către întreprinzătorii tineri

	
	1. Titlul ordonanţei se modifică şi va avea următorul cuprins:

„ORDONANŢĂ DE URGENŢĂ 
pentru stimularea înfiinţării şi dezvoltării microîntreprinderilor de către întreprinzătorii debutanţi în afaceri”

	Extinderea programului pentru toţi întreprinzătorii debutanţi în afaceri, indiferent de vârstă.

	4. 
	Art.1. - (2) Prin program se acordă facilităţi pentru microîntreprinderile nou-înfiinţate, conduse de întreprinzători tineri, care desfăşoară pentru prima dată activitate economică, prin intermediul unei societăţi cu răspundere limitată.

	1. La articolul 1, alineatul (2) se modifică şi va avea următorul cuprins:

„(2) Prin program se acordă facilităţi pentru microîntreprinderile nou-înfiinţate, conduse de întreprinzătorii debutanţi în afaceri, care desfăşoară pentru prima dată activitate economică, prin intermediul unei societăţi cu răspundere limitată.”

	Nemodificat (devine pct.2)
	

	5. 
	Art.2. - (1) În înţelesul prezentei ordonanţe de urgenţă, întreprinzătorul tânăr, beneficiar al programului, denumit în continuare întreprinzător debutant, este persoana fizică majoră care îndeplineşte cumulativ următoarele condiţii:

a) are capacitate juridică deplină de exerciţiu, are vârsta de până la 35 de ani, împliniţi cel mai târziu în ziua înregistrării cererii de înmatriculare a societăţii cu răspundere limitată în registrul comerţului; 

……..

(2) Dacă la data înregistrării cererii de înmatriculare a societăţii cu răspundere limitată în registrul comerţului condiţia referitoare la vârstă este îndeplinită, aceasta se consideră îndeplinită pe întreaga perioadă de acordare a facilităţilor.

	2. La articolul 2, alineatul (1), litera a) se modifică şi va avea următorul cuprins:

„a) are capacitate juridică deplină de exerciţiu;”

3. La articolul 2, alineatul (2) se abrogă.
	3. La articolul 2, partea introductivă şi litera a) ale alineatului (1) se modifică şi vor avea următorul cuprins:

„Art.2. - (1) În înţelesul prezentei ordonanţe de urgenţă, întreprinzătorul debutant în afaceri, beneficiar al programului, este persoana fizică majoră care îndeplineşte cumulativ următoarele condiţii:

Nemodificat

Nemodificat (devine pct.4)
	Corelarea definiţiei cu reglementările prezentului proiect de leg.

	6. 
	Art.4. - a) să notifice în scris cu privire la înfiinţare oficiul teritorial pentru întreprinderi mici şi mijlocii şi cooperaţie (O.T.I.M.M.C.) al A.I.P.P.I.M.M. în a cărui rază de competenţă îşi are sediul social, în termen de cel mult 10 zile lucrătoare de la înregistrare, în vederea luării în evidenţă; 

prevederi din Art. 6 din capitolul II (Norme Metodologice din 2011) la data 10-feb-2011 pentru Art. 4, litera A.

Art. 6
În termen de 10 zile lucrătoare de la înfiinţare, microîntreprinderea "S.R.L. - D." trebuie să notifice prin poşta electronică oficiul teritorial pentru întreprinderi mici şi mijlocii şi cooperaţie, denumit în continuare O.T.I.M.M.C., al Agenţiei în a cărui rază teritorială îşi are sediul, în vederea luării în evidenţă.

b) să angajeze cu contract de muncă pe durată nedeterminată şi să menţină în activitate cel puţin 2 salariaţi de la momentul obţinerii facilităţilor prevăzute la art.5 lit.a) şi/sau b) şi/sau c) până la pierderea calităţii de microîntreprindere aparţinând întreprinzătorului debutant;


	4. La articolul 4, literele a) şi b) se modifică şi vor avea următorul cuprins:

„a) să notifice în scris cu privire la înfiinţare oficiul teritorial pentru întreprinderi mici şi mijlocii şi cooperaţie (O.T.I.M.M.C.) în a cărui rază de competenţă îşi are sediul social, în termen de cel mult 30 zile lucrătoare de la înregistrare, în vederea luării în evidenţă; 

prevederi din Art. 6 din capitolul II (Norme Metodologice din 2011) la data 10-feb-2011 pentru Art. 4, litera A.

Art. 6
În termen de 10 zile lucrătoare de la înfiinţare, microîntreprinderea "S.R.L. - D." trebuie să notifice prin poşta electronică oficiul teritorial pentru întreprinderi mici şi mijlocii şi cooperaţie, denumit în continuare O.T.I.M.M.C., al Agenţiei în a cărui rază teritorială îşi are sediul, în vederea luării în evidenţă.

b) să angajeze cu contract de muncă pe durată nedeterminată, cu normă întreagă şi să menţină în activitate cel puţin 2 salariaţi de la momentul obţinerii facilităţilor prevăzute la art.5 lit.a) şi/sau b) până la pierderea calităţii de microîntreprindere aparţinând întreprinzătorului debutant în afaceri;”

	Nemodificat (devine pct.5)
	

	7. 
	Art.5. - a) acordarea de către A.I.P.P.I.M.M. a unei alocaţii financiare nerambursabile reprezentând cel mult 50%, dar nu mai mult de 10.000 euro sau echivalentul în lei, din valoarea proiectului aferent planului de afaceri, pentru care face dovada surselor de cofinanţare. Alocaţiile financiare nerambursabile se acordă în limita sumelor aprobate cu această destinaţie în bugetul Ministerului Economiei, Comerţului şi Mediului de Afaceri; 

……………

Punctajul maxim care se poate obţine este de 100 de puncte.
Punctajul minim care se poate obţine este de 50 de puncte.
Punctajul minim pentru accesarea programului este de 60 de puncte.
La punctaje egale va prevala numărul de înregistrare online.

e) consiliere, instruire şi sprijin din partea O.T.I.M.M.C. al A.I.P.P.I.M.M. în a cărui rază de competenţă îşi are sediul social.


	5. La articolul 5, literele a) şi e) se modifică şi vor avea următorul cuprins:

„a) acordarea de către Departamentul pentru Întreprinderi Mici şi Mijlocii, Mediul de Afaceri şi Turism prin O.T.I.M.M.C. în a cărui rază de competenţă îşi are sediul social, a unei alocaţii financiare nerambursabile reprezentând cel mult 50%, dar nu mai mult de 10.000 euro sau echivalentul în lei, din valoarea proiectului aferent planului de afaceri, pentru care face dovada surselor de cofinanţare. Alocaţiile financiare nerambursabile se acordă în limita sumelor aprobate cu această destinaţie în bugetul Departamentului pentru Întreprinderi Mici şi Mijlocii, Mediul de Afaceri şi Turism; 

………………..

e) consiliere, instruire şi sprijin din partea O.T.I.M.M.C. în a cărui rază de competenţă îşi are sediul social.”


	Nemodificat (devine pct.6)
	

	8. 
	Art.7. - (1) În situaţia cesionării părţilor sociale de către întreprinzătorul debutant, acordarea facilităţilor continuă dacă cesionarul îndeplineşte condiţiile prevăzute la art.2 şi depune declaraţia pe propria răspundere la A.I.P.P.I.M.M. în termen de 15 zile lucrătoare de la data înregistrării cesionării. În caz contrar, facilităţile se consideră necuvenite şi se recuperează conform procedurilor stabilite.

(2) În situaţia în care microîntreprinderea aparţinând întreprinzătorului debutant este supusă reorganizării prin fuziune sau divizare, acordarea facilităţilor continuă în aceleaşi condiţii, dacă asociatul unic sau fiecare asociat al noii microîntreprinderi îndeplineşte condiţiile prevăzute la art.2 şi persoana juridică rezultată îndeplineşte condiţiile prevăzute la art.3, iar declaraţiile necesare se depun la A.I.P.P.I.M.M., în termen de cel mult 15 zile lucrătoare de la data înmatriculării în registrul comerţului a noii persoane juridice. În caz contrar, facilităţile se consideră necuvenite şi se recuperează.


	6. La articolul 7, alineatele (1) şi (2) se modifică şi vor avea următorul cuprins:

„Art.7. - (1) În situaţia cesionării părţilor sociale de către întreprinzătorul debutant în afaceri, acordarea facilităţilor continuă dacă cesionarul îndeplineşte condiţiile prevăzute la art.2 şi depune declaraţia pe propria răspundere la O.T.I.M.M.C., în termen de 30 de zile lucrătoare de la data înregistrării cesionării. În caz contrar, facilităţile se consideră necuvenite şi se recuperează conform procedurilor stabilite.

(2) În situaţia în care microîntreprinderea aparţinând întreprinzătorului debutant în afaceri este supusă reorganizării prin fuziune sau divizare, acordarea facilităţilor continuă în aceleaşi condiţii, dacă asociatul unic sau fiecare asociat al noii microîntreprinderi îndeplineşte condiţiile prevăzute la art.2 şi persoana juridică rezultată îndeplineşte condiţiile prevăzute la art.3, iar declaraţiile necesare se depun la O.T.I.M.M.C. în a cărui rază de competenţă îşi are sediul social, în termen de 30 de zile lucrătoare de la data înmatriculării în registrul comerţului a noii persoane juridice. În caz contrar, facilităţile se consideră necuvenite şi se recuperează.”

	7. La articolul 7, alineatele (1) şi (2) se modifică şi vor avea următorul cuprins:

„Art.7. - (1) În situaţia cesionării părţilor sociale de către întreprinzătorul debutant în afaceri, acordarea facilităţilor continuă dacă cesionarul îndeplineşte condiţiile prevăzute la art.2 şi depune declaraţia pe propria răspundere la O.T.I.M.M.C. în a cărui rază de competenţă îşi are sediul social, în termen de 30 zile lucrătoare de la data înregistrării cesionării. În caz contrar, facilităţile se consideră necuvenite şi se recuperează conform procedurilor stabilite.

Nemodificat


	Corectură necesară.

	9. 
	Art.8. - (1) Prin legea bugetului de stat se vor aloca în fiecare an la dispoziţia Ministerului Economiei, Comerţului şi Mediului de Afaceri, pentru A.I.P.P.I.M.M., fondurile pentru alocaţia financiară nerambursabilă prevăzută la art.5 lit.a).

	7. La articolul 8, alineatul (1) se modifică şi va avea următorul cuprins:

„Art.8. - (1) Prin legea bugetului de stat se vor aloca în fiecare an la dispoziţia Departamentului pentru Întreprinderi Mici şi Mijlocii, Mediul de Afaceri şi Turism, fondurile pentru alocaţia financiară nerambursabilă prevăzută la art.5 lit.a).”

	Nemodificat (devine pct.8)
	

	10. 
	Art.16. - (2) A.I.P.P.I.M.M. are obligaţia de a monitoriza şi a controla aplicarea prezentei ordonanţe de urgenţă, precum şi de a prezenta Guvernului un raport anual cu privire la desfăşurarea şi efectele programului, până cel mai târziu la data de 31 martie.

	8. La articolul 16, alineatul (2) se modifică şi va avea următorul cuprins:

„(2) O.T.I.M.M.C. în a cărui rază de competenţă îşi are sediul social are obligaţia de a monitoriza şi a controla aplicarea prezentei ordonanţe de urgenţă, modificată şi completată, precum şi de a transmite către Departamentul pentru Întreprinderi Mici şi Mijlocii, Mediu de Afaceri şi Turism, un raport anual cu privire la desfăşurarea şi efectele programului, până cel mai târziu la data de 31 ianuarie.”

9. La articolul 16, după alineatul (2) se introduce un nou alineat, alin.(3), cu următorul cuprins:

“(3) Departamentul pentru Întreprinderi Mici şi Mijlocii, Mediul de Afaceri şi Turism are obligaţia de a prezenta Guvernului României un raport anual centralizat cu privire la desfăşurarea şi efectele programului implementat de către toate oficiile teritoriale pentru întreprinderi mici şi mijlocii şi cooperaţie, până cel mai târziu la data de 31 martie.”


	9. La articolul 16, alineatul (2) se modifică şi va avea următorul cuprins:

„(2) O.T.I.M.M.C. în a cărui rază de competenţă îşi are sediul social are obligaţia de a monitoriza şi a controla aplicarea prezentei ordonanţe de urgenţă, precum şi de a transmite către Departamentul pentru Întreprinderi Mici şi Mijlocii, Mediul de Afaceri şi Turism, un raport anual cu privire la desfăşurarea şi efectele programului, până cel mai târziu la data de 31 ianuarie.”

10. La articolul 16, după alineatul (2) se introduce un nou alineat, alineatul (3), cu următorul cuprins:

“(3) Departamentul pentru Întreprinderi Mici şi Mijlocii, Mediul de Afaceri şi Turism are obligaţia de a prezenta Guvernului un raport anual centralizat cu privire la desfăşurarea şi efectele programului implementat de către toate oficiile teritoriale pentru întreprinderi mici şi mijlocii şi cooperaţie, până cel mai târziu la data de 31 martie.”

	Conform normelor de tehnică legislativă.

Corectură necesară.

	11. 
	
	Art.II. – Obligaţia instituită de art.4 lit.b) privind angajarea cu normă întreagă se aplică numai întreprinderilor nou-înfiinţate după intrarea în vigoare a prezentei legi.


	Art.II. – Obligaţia instituită de art.4 lit.b) privind angajarea cu normă întreagă din Ordonanţa de urgenţă a Guvernului nr.6/2011 pentru stimularea înfiinţării şi dezvoltării microîntreprinderilor de către întreprinzătorii tineri,  aprobată cu modificări prin Legea nr.301/2011, cu completările ulterioare, astfel cum aceasta a fost modificată şi completată prin prezenta lege, se aplică numai întreprinderilor nou-înfiinţate după intrarea în vigoare a prezentei legi.

	Necesitatea specificării în clar a actului normativ. 

	12. 
	
	Art.III. – În tot cuprinsul Ordonanţei de urgenţă a Guvernului nr.6/2011 pentru stimularea înfiinţării şi dezvoltării microîntreprinderilor de către întreprinzătorii tineri, publicată în Monitorul Oficial al României, Partea I, nr.103 din 9 februarie 2011, aprobată cu modificări prin Legea nr.301/2011, cu completările ulterioare, următoarele sintagme se înlocuiesc după cum urmează:

a) „Ministerul Economiei, Comerţului şi Mediului de Afaceri, prin Agenţia pentru Implementarea Proiectelor şi Programelor pentru Întreprinderi Mici şi Mijlocii” se înlocuieşte cu „Ministerul Economiei, prin Departamentul pentru Întreprinderi Mici şi Mijlocii, Mediul de Afaceri şi Turism”;

b) „întreprinzător tânăr/întreprinzători tineri” se înlocuieşte cu „întreprinzător debutant în afaceri/întreprinzători debutanţi în afaceri”;

c) „Agenţia pentru Implementarea Proiectelor şi Programelor pentru Întreprinderi Mici şi Mijlocii (A.I.P.P.I.M.M.)” se înlocuieşte cu „oficiul teritorial pentru întreprinderi mici şi mijlocii şi cooperaţie (O.T.I.M.M.C.) în a cărui rază de competenţă îşi are sediul social”.


	Nemodificat
	

	13. 
	
	Art.IV. – Ordonanţa de urgenţă a Guvernului nr.6/2011 pentru stimularea înfiinţării şi dezvoltării microîntreprinderilor de către întreprinzătorii tineri, publicată în Monitorul Oficial al României, Partea I, nr.103 din 9 februarie 2011, aprobată cu modificări prin Legea nr.301/2011, cu completările ulterioare, precum cu modificările şi completările aduse prin prezenta lege, se va republica, dându-se textelor o nouă numerotare.


	Nemodificat
	


                              PREŞEDINTE,                                



  SECRETAR,

                                 Iulian Iancu                                  



   Sorin Teju

